Tipes stereo | Leon von Moltke se blog
« Motorfietse en Thai masseuses
‘n Berg met ‘n wolkkombers »
Een van my “triggerpunte” (jip, net soos daais wat die fisio druk tot jy wil skree :-)), is stereotipering. Ek het die laaste maand of twee geweldig baie daaroor met verskeie mense gesels en op die koop toe besluit dat ek nie bereid is om mense te assosieer wat hulle ophou met ‘n spesifieke vorm van stereotipering nie.
Maar gisteraand toe dink ek weer: “Is ek nie maar net erg hipokrities nie?” en “Is ek nie maar net oorsensitief nie?”
As mens mooi gaan sit en dink is stereotipering tot ‘n mate seker maar ‘n amper-onvermydelike deel van elke mens se bestaan. Mense (dit opsigself is ‘n stereotipering!) word groot en, enersyds uit ondervinding en andersyds uit aangeleerdheid, reageer jy onbewustelik op die manier waarop jy binnekant “geprogrammeer” is. Tot ‘n mate moet dit seker kom van ons oerinstinkte wat seker maak dat ons onsself kan beskerm teen moontlike leed en skade.
Ek het ook gisteraand agtergekom dat iets wat vir een mens duidelike (en amper bewustelike) stereotipering is, vir ‘n volgende amper nie eers sal opval nie, net omdat hulle uit effens ander hoeke daarna kyk. En beide sal waarskynlik ‘n puntjie van die “waarheid” beethê.
Ek is beslis oorsensitief en dink dat ek begin besmet word met die PC-virus. Miskien moet ek maar net bietjie chill.
Ek meen, komaan! As ek nie vir myself kan lag en saam met ander mense oor my kan lag nie, wat sal dan van my word? ‘n Afrikaanse boerseun wat bry, ‘n rekenmeester wat by ‘n bank in Johannesburg werk . Waar kan jy nou ‘n beter teiken vir stereotipering kry?
op 08/10/2010 at 9:54 vm | Antwoord corina
En dan die baadjie.. en dan die das… en, en, ensovoorts? 😉
Dis soos om so elke nou en dan op ‘n tafel te dans – iets heel buite jou aard, maar HOOGS bevredigend.
Maar ek moet erken dat ek self ook nog dikwels sukkel met my stereotipes.
op 08/10/2010 at 11:40 vm | Antwoord leonvonmoltke
Praat jy nou van jou (Leon) of jou (algemeen) wonder ek nou maar net…
op 08/10/2010 at 11:22 nm corina
Ek wou eers sê daardie jou is my jou, maar dit sou ook nie waar wees nie, want alhoewel sekere mense dit NIE van my sou verwag nie is dit beslis nie HEEL buite my aard nie!
op 08/10/2010 at 10:08 vm | Antwoord Krokodil
Almal van ons is inderdaad maar geneig tot verskilende grade van stereotipering en ek stem saam dat mens dit tot ‘n mate oor die hoof kan sien (itv die balk in eie oog en als…)
MAAR wanneer stereotipering ‘n simptoom is van grosse vooroordeel, is dit myns insiens nodig dat mens jou daarteen moet verset.
‘n Mens kan baie wys word oor mense uit die veralgemenings waartoe hulle neig.
Stellings soos “ek is nou nie ‘n seksis/rassis/etnisis/homofoob/ens nie, maar mans/swartmense/afrikaners/gays/ens is …” gee my ‘n kramp. Wat my veral trigger is mense wat op hulle blog iets copy en paste of emails forward wat die ander geslag afkraak en groteske veralgemenings is en dan die sweetste kommentare by bloggers van daardie geslag se blogs gaan los.
Seksisme/rassisme/etnisisme/ens is almal spesies van dieselfde genus: vooroordeel. Dit is ook opvallend as mens in sommige mense se blogargiewe teruglees, dat jy dikwels meer as een vorm van vooroordeel onder die inhoud daar aantref.
op 08/10/2010 at 10:15 vm | Antwoord corina
Met die dinge wat tans op die UCT kampus aangaan, nav die pienk kas wat (ek dink) Maandag afgebrand is nadat dit juis opgerig is om verdraagsaamheid aan te moedig, was die ergste kommentaar wat ek gehoor het een student s’n wat gesê het dit was ‘n oefening in vryheid van spraak – as een persoon/ groep verdraagsaamheid aanmoedig en ander stem nie daarmee saam nie is dit hulle volste reg om ook hulle standpunt te stel.
Ek’s jammer, maar homofobie (o.a.) kan nie weggepraat word as ‘n vryheid van spraak issue nie.
Ek dink baie mense probeer soms hulle fobies/veralgemenings/stereotiperings met ‘n ander jas kamofleer. Dis dalk net makliker om dit raak te sien in herhaalde patrone – soos blogargiewe.
op 08/10/2010 at 11:41 vm | Antwoord leonvonmoltke
Ek is nou nie ‘n stereotipeerder nie, maar…. 😉
op 08/10/2010 at 10:59 vm | Antwoord Prinses
Is daar ‘n kontaknommer vir as die dames ‘n slim boerseun soek om by die volgende kombuistee uit die koek te spring?
op 08/10/2010 at 11:42 vm | Antwoord leonvonmoltke
Wag, laat ek net gou hier loer. Dis 082 MAAK SEKER DIS ‘N ONLANGSE KIEKIE!!
op 08/10/2010 at 2:13 nm | Antwoord Xena Phoenix
Die foto lyk na ‘n dinee wat hand uitruk. Dalk ‘n ou koshuis dinee? 😉
Haai, hoe’t jy geraai??! Hehehe!
op 12/10/2010 at 8:00 nm | Antwoord boeretroos
Ek deel jou “issue” met stereotipering… Maar dan besef ek dat my “issue” daarmee niks anders as stereotipering self is nie!